1.ביום 16.9.13 הגיעו הצדדים להסכמה למינוי מומחה רפואי על סמך עובדות מוסכמות. מיניתי את ד"ר בצלאל פרידמן כמומחה מטעם בית הדין והוא הגיש את חוות דעתו ביום 19.11.13.
2.ב"כ התובע מבקש לשלוח למומחה שאלות הבהרה, הנתבע מתנגד להגשת השאלות.
לאחר שבחנתי את הבקשה והתגובה אני קובע שהמומחה ישיב לשאלות הבאות:
א.בחוות דעתך אתה מבקש לומר כי הבעיות בצווארו של התובע החלו עוד בשנת 1995 – האם תסכים כי מעבר לתלונות פרטניות לא נמצא כל ממצא בצווארו של התובע באותם זמנים?
ב.בבקשה כי הפגיעה אליה אתה מפנה משנת 1995 ואשר לגביה נערכו לתובע בדיקות לאחר מכן, גם בשנת 1997, הינן על רקע תאונת דרכים בה נפגע באופן קשה בפניו ואף עבר ניתוח לשחזור עצם הפנים?
ג.מתי לשיטתך נמצא לראשונה הממצא הוודאי המשמעותי בצווארו של התובע ומהו ממצא זה (באופן ודאי שאינו חשש) – אנא הפנה למסמך מקורי של תוצאות בדיקת הדמיה?
ד.מאחר שלא ברור מחוות דעתך מהם הממצאים הנוכחיים בצווארו של התובע – אנא פרט מהם הממצאים בצווארו היום?
ה.לאור אמירתך בחוות הדעת כי משנת 2010 קיימת החמרה ממשית בתלונותיו של התובע – האם קיימים הבדלים בין המצב בצווארו של התובע בתיעוד הראשון לבין הממצאים היום? מה משמעות הבדלים אלה?
ו.האם ניתן לומר שהעובדה לפיה התובע עבד במשך שנים ללא כל הגבלה או כאבים ובאישור של רופא יכולה ללמד על כך שמצבו הרפואי עובר לעבודתו הנוכחית לא היה משמעותי? אנא התייחס בתשובתך גם לכך שכיום מצבו הרפואי לכך שרופאיו אינם מאשרים לו את המשך עבודתו.
ז.בשים לב כי הדבר אינו עולה בבירור בחוות דעתך – האם קיימת תרומה כלשהי לתנאי עבודתו של התובע על השינוי שחל לרעה במצבו הרפואי בצווארו? אנא התייחס בתשובתך לעובדה שבין השנים 97-98 ועד שנת 2008 כמעט ואין תיעוד על תלונות של התובע בקשר עם צווארו.
ח.היכן באה לידי ביטוי בחוות הדעת כי על פי גיליון המידע הרפואי בעניינו של התובע שתאריך הגילוי של כל בעיות הצוואר של התובע היו לאחר שנת 2008 וכי גם ברובליקה המיועדת לציון בעיות העבר, לא צוין דבר על בעיות הצוואר של התובע?
ט.האם יש באמור לעיל לשנות עמדתך בחוות דעתך?
4.לא התרתי לשלוח למומחה את שאלות 7 ו-8 בבקשת התובע מאחר שמדובר בשאלות תיאורטיות וכן לא התרתי את שאלה 11 מאחר שהמומחה היה מודע לעובדות המוסכמות שאליהם הגיעו הצדדים.
5.המומחה מתבקש להשיב לשאלות תוך 20 יום מיום קבלת החלטה זו.
6.לעיוני ביום 15.3.14.
ניתנה היום, י"ז אדר תשע"ד, (17 פברואר 2014), בהעדר הצדדים ותישלח אליהם.